Palantír

Palantír (käännetään yleensä Näkykivi, tarkoittaa kirjaimellisesti Kauas näkevä) on kristallipalloa muistuttava kivi Keski-Maassa J. R. R. Tolkienin kirjassa Taru sormusten herrasta. Kun joku katsoo kiveen, hän voi nähdä muihin kiviin katsojat ja puhua heidän kanssaan; ne katsojat, jolla on suuri voima, voivat katsoa kivillä minne haluavat. Valinorin haltiat tekivät ne Lännen Ääressä, ja lähes varmasti nämä haltiat olivat Noldor-haltioita, ja todennäköisesti yksi tekijöistä oli Fëanor. Monta palantíria on tehty, mutta niiden tarkkaa lukumäärää ei tiedetä. Jotkin kivet olivat voimakkaampia kuin toiset kivet ja ne olivat eri kokoisia. Pienimmät olivat halkaisijaltaan noin 30 senttimetriä, kun taas suurin vei suuren kammion. Valtakiveä pidettiin Avallonën tornissa Tol Eressëassa. Niiden on tiedetty saavan joissain tapauksissa ihmisestä vallan, ja vaikka Peregrin Tuk ei ole ihminen vaan hobitti, sai Orthancin kivi hänet valtaansa.

Toisella ajalla haltiat antoivat osan kivistä lahjana Númenorin Dúnedainille. Näistä seitsemän Elendil toi mukanaan, kun hän saapui Keski-maahan, ja ne asetettiin hänen valtakuntaansa, neljä Gondoriin ja kolme Arnoriin. Kolmannen ajan lopussa kolme niistä oli kadonnut lopullisesti, yksi oli lukittu Elostirioniin, yksi oli hautautunut Barad-dûrin raunioihin ja kuudetta ei voinut käyttää. Seitsemäs kivi oli Yhdistyneiden kuningaskuntien kuninkaan omistuksessa. 

Tässä on kivien alkuperäiset paikat Toisella ajalla, minne Elendil oli ne asettanut:
Osgiliathissa oli suurin ja mahtavin seitsemästä. Se oli sijoitettu Gondorin pääkaupungin tärkeimpään rakennukseen. Sen katto oli maalattu muistuttamaan yöllistä tähtitaivasta, ja siitä johdettiin kaupungin nimi (Tähtien kupoli). Tämä kivi katosi ensimmäisenä; Gondorin sisällissodan aikana Kolmannen ajan puolivälissä, kun se putosi Anduiniin.
Yksi kivi oli sijoitettu Elostirioniin, Tornikukkuloille, Konnun länsipuolelle. Ennen kuin se vietiin Valinoriin kolmen haltiasormuksen kanssa, sillä pystyi katsomaan Avallonën suoraa tietä.
Kaksi muuta Arnorin kiveä sijaitsivat Amon-Sûlin vartiotornissa ja Annúminaksen kaupungissa. Kummatkin kivet katosivat, kun Arvedui Viimekuningas kärsi haaksirikon Forochelin Jäärannalla 1975 K.A.
Yksi kivistä oli sijoitettu Minas Ithiliin, Ephel Dúathin vuoristossa. Kun Nazgûlit hyökkäsivät ja valloittivat Minas Ithilin, Ithil-kivi vietiin Mordoriin, Barad-dûriin, ja siellä sitä käytti Sauron. Se luultavasti tuhoutui Sauronin myötä.
Yksi kivi sijaitsi Orthancin tornissa, jonka olivat rakentaneet Dúnedain Toisella ajalla, Sumuvuorten eteläpäähän. Sinne muutti asumaan velho Saruman, joka käytti kiveä tutkiakseen naapureitaan ja heidän tekemisistään. Kivi oli luultavasti osasyyllinen Sarumanin petokseen, ja sen avulla Sauron sai otteen Sarumanista, mutta Sarumanin petos oli alkanut orastaa jo aikaisemmin. Saruman käytti kiveä keskustellakseen Sauronin kanssa Ithil-kiven läpi Barad-dûriin, ja sitä kautta he suunnittelivat yhteiset työnsä Sormuksen sodassa.
Myöhemmin Gríma Kärmekieli heitti Orthancin kiven ulos ikkunasta, tähdäten Sarumania tai Gandalfia, mutta se meni ohi, ja Peregrin Tuk nosti tuon kiven. Myöhemmin Peregrin otti kiven, ja joutui yhteyteen Sauronin kanssa, mutta Gandalf pelasti hänet ja antoi kiven Aragornille.
Käyttämällä tätä kiveä, Aragorn paljasti itsensä Sauronille Isildurin perillisenä, ja etsien Frodoa. Sauron joutui luuloon, että Aragornilla oli hallussaan Valtasormus ja tästä syystä Sauron kiirehti hyökkäämään Gondoriin. Sauron hyökkäsi, ennen kuin oli täysin valmis, järjestäen sodan huonosti. Orthancin kivi pysyi Gondorin kuninkaan hallussa Neljännellä ajalla.
Yksi kivi sijoitettiin Minas Anoriin, myöhemmin Minas Tirith, ja siitä tuli Gondorin pääkaupunki. Sitä kiveä käytti pääasiassa käskynhaltija Denethor II, vakoillakseen Sauronia. Denethor ei kääntynyt pahaksi, mutta kiveen katsominen sai hänet vanhentumaan nopeasti. Sauron käytti Ithil-kiveä näyttääkseen Denethorille mitä halusi, ja tämä vaipui epätoivoon. Hän piti kiveä käsissään, kun paloi roviolla, jonka hän oli itse sytyttänyt, ja myöhemmin, jos kiveen katsoi joku voimaton, hän näki vain kaksi palavaa kättä. 

Kivien katse läpäisi minkä tahansa, paitsi pimeyttä ja varjoa. Näiden kivien katseelta pystyttiin suojautumaan jollakin tekniikalla, mutta tieto siitä oli kadonnut ja kauan sitten, vaikka Sauron saattoi tuntea taidon. Valtakivi pysyi Avallonëssa, Tol Eressëassa, mutta tunnettua yhteyttä palantírin tai valtakiven välillä ei ole ollut.

Luokka:Keski-Maan esineet

de:Gegenstände in Tolkiens Welt#Die Palantíri
pl:Lista artefaktów Śródziemia#Palantíry